次黄巖老贈戴昭袒韻
作者：曾丰
朝代：宋

paragraphs: 太初寂無聞，其中涵大音。
淵明竊知之，寫以無絃琴。
曾何入乎耳，無乃聽以心。
子新嗜聲詩，失寢夜廢衾。
九死厚所養，五窮發其吟。
去年抱膏肓，朅來求我鍼。
機緘與相勘，脈絡歸自尋。
得之三百篇，喜至不自任。
詩亡道何之，碔砆亂球琳。
春秋一中和，異者向與歌。
詔勿攟芻狗，其傍有師金。